  Майя Бывальцева 2024-тӥ арлы Удмуртиын 943,1 иськем сюресъёсты тупатыны чаклало. Мер кылзонъёс дыръя со сярысь вераз улосвылысь транспортъя но сюрес возёсъя министр Алексей Горбачёв. Асьмелэн «Кышкыттэм но ӟечлыко сюресъёс» ӵектос вал, со 2017-тӥ арын кутскиз но 2018-тӥ арын быдэсъяськиз на. Туннэ нуналлы со ӵектос йӧскалык ӵектос луиз, табере со «Кышкыттэм но ӟечлыко автомобиль сюресъёс» нимаське. Ваньмыз, мар умоез вал азьвылаз ӵектосын, выляз выжиз Алексей Горбачёв, Удмуртиысь транспортъя но сюрес возёсъя министрУдмуртиын ӵектосэз 2024-тӥ арозь быдэсъялозы. Со дырозь 50 процентэз сюресъёс эсэп куронъёслы тупамон луыны кулэ. Ижкар агломерациысь сюресъёс – 85 процентэз. Со понна 2019-тӥ арын федерациысь 924 миллион манет кыскыны малпало, улосвыл коньдэтын 680 миллион манет чакламын. Вуоно арын Сарапулын, Можгаын, Камбаркаын, Дэри ёросын сюресъёсты, озьы ик элькун трассаослэсь люкетъёссэс тупатыны кулэ. Кылсярысь, Сарапул-Вотка сюреслэсь Перевозной черкогурт вӧзысь люкетсэ тупатъяны малпало. Ужын нимысьтыз саклык висъяськоз выль технологиосты кутонлы. Алексей Горбачёвлэн кылъёсызъя, тупатъяно сюресъёсты быръён радлык уз воштӥськы. Али сямен ик элькунын улӥсьёс куара сётон пыр асьсэ ӵектонъёссэс вераны быгатозы. Тодэ вайытом, азьвылгес ивортэмын вал, «Кышкыттэм но ӟечлыко сюресъёс» ӵектосэз быдэстонлы йылпумъянъёсъя Удмуртия Россиысь устоосыз улосвылъёс пӧлы шедиз шуыса. Тегъёс: Авто Удмуртия сюресъёс АлексейГорбачёв  